ان الحمد لله نحمده ونستعين به ونستهديه ونستغفره. ونعوذ بالله من شرور انفسنا ومن سيئات اعمالنا اللهم انا نعوذ بك من شرور انفسنا. ومن سيئات اعمالنا. انه ومن يهده الله فلا مضل له. ومن يضلل فلن تجد له هاديا مرشدا. يا ايها الذين امنوا اتقوا الله
طه حق تقاته. ولا تموتن الا وانتم مسلمون. يا ايها الناس اتقوا ربكم الذي خلقكم من نفس واحدة وخلق منها زوجها وبث منهما رجالا كثيرا نساء واتقوا الله الذي تساءلون به والارحام. واتقوا الله الذي
يتساءلون به والارحام. ان الله كان عليكم رقيبا. يا ايها الذين امنوا اتقوا الله وقولوا قولا سديدا. يصلح لكم اعمالكم. يصلح لكم اعمالكم لكم ويغفر لكم ذنوبكم ومن يطع الله ورسوله فقد فاز. ومن يطع الله ورسوله فقد فاز فوزا عظيما
اللهم صلي على الحبيب محمد وعلى ازواجه امهات المؤمنين وعلى ذرية وال بيته انك حميد مجيد. اما بعد فاسأل الله سبحانه وتعالى ان ينزل من بركاته ورحماته علينا اجمعين. اسأل الله العلي العظيم ان ينزل من بركات
ورحماته على اهل هذه المنطقة. وعلى اهل طلخا اجمعين وعلى اهل مصر اجمعين. وعلى الامة الاسلامية اللهم انزل علينا من بركاتك ورحماتك. اللهم تولى امرنا. اللهم يا ولينا. اللهم يا املنا الوحيد ويا
الشديد. اللهم تولى امرنا. اللهم قوي في رضاك ضعفنا. اللهم انزل هداك على قلوبنا الان يا رب اللهم انزل هداك على قلوبنا الان يا رب. اللهم اهدنا اليك صراطا مستقيما. اخواني واحبابي في الله حديث يهز
القلب الحي. وان كان كثير من المسلمين غير منتبهين له. حديث يزلزل القلب الحي. ويقول للناس الى اين؟ انتم رايحين على فين انتم سايبين طريق ربنا سبحانه وتعالى وسايبين طاعة ربنا. ورايحين على فين ؟ حديث بيقول لك ان لو عايز رزقك يزيد الروشتة اهي. لو
عايز بركة عمرك تزيد الروشتة اهي. لو عايز ربنا يفرجها عليك في اي شيء الروشتة ايه. والحديث في صحيح مسلم. قال رسول الله صلى صلى الله عليه وسلم ان الله ان الله لا يظلم مسلما حسنا
ان الله لا يظلم مسلما حسنا ولا حسنة واحدة ربنا هيظلمك فيها. ولا حسنة واحدة هتروح عليك. طب يا رب بها ايه؟ اسمع ان الله لا يظلم مسلما حسنا. واحد يعطى بها في الدنيا. يا نهار ابيض! ده
النبي عليه الصلاة والسلام بيقول لك ولا حسنة مش هتاخد ثوابها في الدنيا. والحديث في صحيح مسلم ان الله لا يظلم مسلما حسنا يعطى بها في الدنيا يعني ربنا بكل ليلة هتقومها بكل سجدة هتسجدها بكل تكبيرة احرامها تدركها بكل يوم
قوموا بكل جلسة ضحى تقعدها. بكل فتحة مصحف هتفتحها. بكل كلمة عن ربنا هتقولها. بكل معروف هتأمر او منكر هتنهى عنه. بكل مرة هتعلم ابنك الصلاة فيها. ربنا هيديك ثوابها في الدنيا. يعطى
بها في الدنيا. اتنين ويجزى بها في الاخرة. يعني النبي عليه الصلاة والسلام بيقول لك كل حسنة هتاخد عليها جايزتين كل حسنة هتاخد عليها من عند ربنا هديتين. هدية في الدنيا وهدية في الاخرة. هدية جائزة في الدنيا
وجائزة في القبر وفي القيامة وفي الجنة. وفي الحجاب من النار. سبحان الله العظيم! يا اخواني! لما ده كلام النبي عليه الصلاة والسلام ماذا لا نخطط لمستقبلنا بطريقة سليمة. خطط لمستقبلك. تعالوا نخطط لمستقبلنا النهاردة يا جماعة. تعالوا نخطط لمستقبلنا ونشوف احنا عايزين ايه
وبنحلم بايه ؟ وربنا وعدنا بايه ؟ تعالوا نخطط لمستقبلنا. اول حاجة نخطط لها الدنيا لان احنا لسة عايشين في الدنيا. فلازم اول حاجة نخطط لها الدنيا اللي احنا عايشين فيها. هو ينفع نخطط للدنيا من على منبر رسول الله صلى الله عليه وسلم؟ هو ينفع ان احنا نتكلم عن مصلحة الدنيا على منبر رسول الله
صلى الله عليه وسلم ما هو النبي بيقول لك اهو ان الله لا يظلم مسلما حسنا يعطى بها في الدنيا ويجزى بها في الاخرة. الم يقل الله وتعالى ولو ان اهل القرى امنوا واتقوا. لو الناس بطلت المعاصي اللي هي بتعملها. لو الناس بطلت الاعراض عن الله
سبحانه وتعالى نازل النهاردة اصلي الفجر. الواحد قلبه بيتقطع هو باصص في الشارع مقابر. الواحد لو ماشي في ترب هيلاقي اتنين شباب بيشربوا مخدرات زي ما بيحصل الايام دي. مقابر يا جماعة ما كانش فيه غير تلاتة صاحيين. كانوا بيرفعوا طوب في العمارة اللي بتتبني جنبنا. فكانوا صاحيين في الوقت ده هيرفعوا
والواحد ماشي في شارع طويل يسكن فيه الاف مؤلفة من البشر. عيني لم تقع على واحد ماشي في الشارع. ان الله يظلم مسلما حسنا. يبقى اللي صلى الفجر النهاردة ده مستني من ربنا ايه؟ واللي ما صلاش الفجر النهاردة ده اتقال عليه ايه؟ ان الله
يظلم مسلما حسنا يعطى بها في الدنيا ويجزى بها في الاخرة. وقال تعالى ولو ان اهل القرى امنوا واتقوا لفتحنا بركات من السماء والارض. ده كلام ربنا سبحانه وتعالى. ده مش كلام مرشح رئاسي. وبيقول لك انا
ده مش كلام مرشح مجلس شعب وبيقول لك انا هاعمل لي الدايرة بتاعتي. ده كلام الله الذي اذا وعد صدق وانا لصديق ربنا بيقول لك هافتحها عليك. من السما والارض. يعني من الاسباب التي لا تملك فيها شيء. ومن الاسباب التي تملك ان تسعى
فيها هافتحها عليك وهابارك لك في حياتك وهابارك لك في رزقك. يا اخواني في الله. من اهم ما يشغل الانسان في الدنيا السعادة. عش السعداء. الناس نفسها السعيدة. الناس احد الدعاة سافر آآ يعني سافر يتعالج في انجلترا. فيعني في المستشفى دي ما بيدخلهاش غير الوزراء فالدكتور لما عرف ان هو
انهي واحد على طول حاله مع العبادة وحاله مع الذكر عرف ان هو مسلم بيقول له انت مسلم؟ قال له ايوة. بيقول له انا يعني راجل مليونير. ودكتور كبير ومركزي
اجتماعي كبير ولكن انا عندي اكتئاب شديد وباخد ادوية الاكتئاب وصدر ضيق على طول وفكرت في الانتحار كذا مرة. انت ما انتاش متضايق؟ فقال له لأ انا سعيد قال له طب انت سعيد ازاي؟ ازاي ما انتش مضايق؟ ما هو المفروض الدنيا دي تخنق. ازاي انت ما انتش مدايق؟ قال له انت لما بتحب تمتع عينك بتعمل ايه؟ قال له ببص
على فتاة جميلة منظر جميل قال له طب لما بتحب تمتع اذنك؟ قال له بسمع موسيقى بسمع حاجة جميلة. قال له طيب كل ده انت بتمتع الجسم انما انت فكرت تمتع قلبك قبل كده وشفت قلبك هيبقى سعيد ولا لأ ؟ قال له طب ومتعة القلب دي تبقى ازاي ؟ قال له جرب انك تسكت بين ايدين
ربنا سبحانه وتعالى الرجل قرأ عن الاسلام جرب الصلاة عاش صلاة. لما صلى ربنا غير له حياته. حس براحة نفسية حس بسعادة نفسية. اسلم عشان يصلي. اسلم لانه صلى. اسلم عشان يسجد بين ايدين ربنا سبحانه وتعالى. في حين انك انت تلاقي واحدة زي بنت اوناسيس. اوناسيس
ابوها ساب لها جزر تملكها. واحدة تملك جزر وتملك طيارات تروح بها في اي مكان في العالم في اي لحظة. وفي النهاية اتجوزت واحد يوناني واتطلقت واتجوزت واحد شيوعي مسحها البلاط وعيشها في شقة ضيقة وعيشها تخدمه والصحفيين هيجنوا بيقولوا لها انت ازاي مستحملة اللي انت فيه ده ؟ قالت لهم
ابحث عن السعادة انا عايز اعيش سعيدة. وفي النهاية اتطلقت وفي النهاية وهي لسة شابة صغيرة في التلاتينات من عمرها. وجدوها منتحرة في شاليه تملكه في الارجنتين. انتحرت. يعني واحدة ربنا مديها الدنيا باللي فيها عايزة تدخل نفسها القبر برجليها. عايزة تخلص من
الدنيا واللي فيها. والدنيا كلها قدام عينيها فضيحة فضيحة للدنيا. فضيحة. الاغنياء بينتحروا ليه؟ المشهورين بينتحروا ليه اللي ربنا اداهم الجمال بينتحروا ليه ؟ بيتخلصوا من حياتهم ليه ؟ لولا ان السعادة ليست في اي شيء من اشياء الدنيا. يبقى وانت بتخاطب
اصل سعادتك اعرف ان السعادة بتاعتك دي بايد ربنا سبحانه وتعالى. كذلك يعني احد اصحاب النبي صلى الله عليه وسلم ربيعة بن كعب الاسلمي رضي الله عنه ده شاب من شباب اهل الصفة. ربيعة بن كعب فقير جدا. نايم في المسجد لان ما لوش بيت. ما هوش متجوز ولا حد يرضى ان هو يجوزه. ما فيش في رجليه حتى
نعلي يلبسه وهو ماشي. لو ما حدش اكله هينام من غير عشاء ومن غير غدا. ربيعة بن كعب الاسلمي. يعني واقف على باب النبي عليه الصلاة والسلام فالنبي عليه الصلاة والسلام قال له سلني يا ربيعة. اطلب يا ربيعة. يعني عمل خدمة للنبي فالنبي بيقول له اطلب. تخيل بقى انت رئيس الجمهورية ولا المحافظ بيقول لك اطلب كان ممكن
شقة كان ممكن يطلب مكان يسكن فيه. كان ممكن يطلب النبي عليه الصلاة والسلام يجوزه. كان ممكن يطلب اعانة شهرية. قال اسألك مرافقتك في جنة اسألك مرافقتك في الجنة. النبي عليه الصلاة والسلام قال له اوغير هذا؟ طب اطلب حاجة تانية يا ربيعة؟ ده انت ما انتاش لاقي تاكل
قال لا اسألك غيرها. ما اسألكش حاجة تانية. النبي عليه الصلاة والسلام قال له ايه ؟ قال له اعني على نفسك بكثرة السجود. كل ما هتصلي كل ما ترى الفردوس الاعلى اكتر ادي واحد اهو. شاب اهو ولكن عايش سعيد في الدين لدرجة ان كل قضيته ما عدتش قضية دنيوية. لا معه مات
ولا معه جمال ولا معه امكانيات. ولا معه اي حاجة. ولكن كل قضيته الجنة. يعني انسان يا جماعة من غير الاموال الف اسبرسلي اللي انتحر بعدها من غير كل ده وعايز سعيد. عايز سعيد انما الناس الان والتوتر الوقتي والاكتئاب الوقتي
الخنقة الوقتي والناس اللي بتنام على المهدئات وبتصحى على ادوية الاكتئاب النفسي. كل ده بسبب ايه؟ كل ده ابتلاء من الله سبحانه وتعالى. لان الفجوة اللي بينا يا اخوانا وبين طريق السعادة الحقيقية اصبح بعيد جدا. وان كان هناك طبعا مبتلين يأخذون هذه الادوية. يعني كابتلاء الا ان
في خمسة وتسعين في المية من الذين يأخذون هذه الادوية فعلا هو عايش حياة لا يمكن ان اعصاب الواحد ما تتحطمش فيها. كيف نخطط دنيانا ازاي نخطط للدنيا بتاعتنا وازاي حرام ابن ملحان وهو بيتطعن اخذ ينثر الدم على رأسه ويقول فزت ورب الكعبة. فزت ورب الكعبة
فزت ده واحد بيصرخ من فرحة وهو بيموت. الناس وهي بتموت بتبقى في غاية الاكتئاب. وفي الغرب بيسموه الوقتي مات في سلام يخلوه يتخضر ويخلوه يتشال من على الاجهزة اللي هو فيها ويدوا له مخدرات لحد ما يموت وهو لا يدري بشيء. ده بيموت
وهو حي وواعي ويقظ ويصرخ من الفرح ويقول فزت فزت ايه؟ هو كسب بطولة كأس العالم هو خد الميدالية الزهبية في الاولمبياد فزت ورب الكعبة. هو كسب مليون جنيه. هو عمل صفقة تجارية نقلته نقلة في حياته. واحد
اللي قتله اسلم من الذهول من المنزر. واحد بيتقتل ما بصش للي قتله. وقعد يقول فزت فزت ازاي؟ ده انت ده انت شبابك راح. ده انت مراتك اترملت وولادك اتيتموا. ده انت اتقتلت غدر من ضهرك. فزت ازاي فزت ورب الكعبة ليه ؟ لانه مات
يرضي بها ربنا سبحانه وتعالى. شف السعادة. شف عيش السعداء. شف الناس. اللي عاشت الحياة بقمة السعادة لدرجة يعني يعني كثير جدا من الناس يأخز المهدئات النفسية. من وهو عنده اربعين وخمسة واربعين وخمسين سنة خوفا من الموت. يبدأ يجي له
من الموت يفضل عشرين تلاتين سنة في حياته عايش على معدات نفسية. وده بيموت والموت قدام عينيه. وملك الموت بيتنزل عليه وهو ترق من الفرحة ويقول فزت ورب الكعبة. الحياة دي ايه ؟ يبقى اللي عايز يخطط لمستقبله من غير ما يخطط انه يبقى انسان سعيد. يبقى هو بيعرف يخطط
اللي الدنيا بالنسبة له جري وخلاص ما بيقفش يفكر. انا ماشي صح ولا لأ. حتى لو انا عايز الدنيا. انا ماشي صح ولا لأ ؟ فقلت استغفروا وربكم انه كان غفارا، بس استغفار ربنا بحقه حقيقي. لان ممكن واحد يقول لك ما احنا بنستغفر لا كلمة السيدة عائشة رضي الله عنها
ان استغفارنا يحتاج الى استغفار. احنا الاستغفار بتاعنا ده زنب اصلا مش مش طاعة. ده احنا بنقول استغفر الله العظيم. وبنروح نبارز ربنا بكل انواع المعاصي. يبقى استغفار فين بقى؟ فقلت استغفروا ربكم انه كان غفارا. يرسل السماء هي السماء دي جند من جنود ربنا. ربنا
يرسل السماء عليكم مدرارا ويمددكم باموال. ربنا بيدي فلوس اه ربنا بيدي فلوس. يعني ربنا لو انا التزمت بدينه هيديني بفلوس اه هيديك فلوس. اهو في القرآن اهو في سورة نوح ويمددكم باموال باموال جميع انواع المال مش يمددكم بما
قال باموال جميع انواع المال. ويمدد فعل مضارع يدل على الاستمرار. يعني وجعلنا له مالا ممدودا الواحد ورث خمسة مليون جنيه لو نشط شوية في انفاقهم بعد خمس سنين هيفطار. ها انما لو جاب عربية لكل علم العيال
جاب شقة دورين وادى مش عارف وادى لكل عيل شقة خلاص فلوسه هتخلص انما ربنا بيقول لك وجعلنا له مالا ممدودا. عارف اللي عنده تجارة وكل شهر بمليون جنيه فمهما انفق ما هوش خايف ليه؟ لان الفلوس جاية تاني. وفيه فلوس جاية تالت. ويمددكم باموال. الفلوس هتبقى جاية من حيث لا تحتسب
بصورة مستمرة فلا تحمل هم انفقت ما معك. انه لن يأتي ما بعده. وبنين. ربنا يديكم اولاد. الارحام مقفولة سبب الزنوب. الزنوب قفلت السما ما بتنزلش مطر. قفلت الخزاين ما بتنزلش فلوس. قفلت الارحام. ما بتجيبش عيال. ويجعل لكم
جنات قفلت الارض ما بتطلعش سمار. ويجعل لكم انهارا. ده في الدنيا يا رب ده في الدنيا. ما لكم لا ترجون لله وقارا خطط لمستقبلك. خطط لمستقبلك صح. احسبها صح. احسبها صح عشان تعيش سعيد. فالناس الان تعساء. الناس الان تكاد
من الامراض النفسية. الناس الان في عصر توحشت فيه الامراض النفسية. وافترست فيه الامراض النفسية انفس الناس الناس هتعيش معذبة يعني الواحد وهو ماشي في الشارع ناس بتوقفه تكاد تصرخ لولا منظرها في الشارع. من الهم اللي هي فيه. والغم اللي هي فيه ولا نجاة
والله لا نجاة. مما نزل بالناس الا العلاقة الصادقة مع الله. والا الذكر الصادق لله سبحانه وتعالى. لان كل ده ما نزلش غير لما الناس البعض فصل عن جلال ربنا. غير لما الناس جرت في الدنيا جري الوحوش لوحدها. غير لما الناس استغنت عن ربنا. غير لما
ما الناس سمعت الادان وكبرت هو اللي ما بيصليش الفجر ده. بيتهيأ له ان رزقه هيبقى فيه بركة والله ما يبقى فيه بركة. هو اللي ما بيصليش الضهر لما ربنا بيناديه ده
تخيلوا ان جسمه هيبقى فيه قوة. اشتغل بقى واطحن. شف القوة بتاعتك هتوصل لفين. وهتجيب لك ايه؟ هو اللي ما بيصليش العصر ده. بيتهيأ له ان ربنا هيريح له باله
وهيسعد له قلبه هو اللي ما بيصليش المغرب ده. بيتهيأ له ان فيه سكينة تتنزل على نفسه ولا هيعرف معنى السكينة؟ هو اللي ما بيصليش العشاء ده متهيأ له ان ربنا هيأمنه في حياته وهيأمنه في سربه. بعد طحنة اليوم دي. شف في الاخر هتاخد ايه. هو اللي مش موصول بالله ده. معتقد ان ربنا
كل امره في الدنيا الناس في شقاء يا جماعة. ونحن في عصر توحشت فيه الامراض النفسية. ونحن في عصر يعني يضغط على الناس فيه ضغط عشان كده اللي مش هيتصل بالله عمره ما هيدوق السعادة. واللي هيتصل بالله اتصال حقيقي. مش اتصال شكلي. اتصال حقيقي
مش اتصال بيبرق من برة ومن جوة غير غير حقيقي مش اتصال مزيف. اللي هيتصل بالله اتصال حقيقي. واللي هيقبل على الله اقبال حقيقي سيرى ما سيعطيه الله. وحينما اقول هذا من على منبر رسول الله انا لم اقرأ في كتب ربنا هيديك ايه في الدنيا؟ لو انت عبدته
انا ما قريتش في كتاب ربنا هيجيب لك دعاءك قد ايه لو انت رفعت ايدك. انا ما قرتش في الدنيا في الكتب ربنا هيملى قلبك بايه لو انت ذكرته انما هذه حقائق كل من دخل في هذا الطريق سيعيشها وزيدركها وسيدعو الناس اليها. واما علمت انه
موفق ومخذول. خطط لمستقبلك خطط لمستقبلك في الدنيا. خطط لمستقبلك عند الاحتضار. عندي ليه ؟ الاحتضار. يعني ايه الاحتضار؟ يعني لحسة مالايكة الموت هتنزل. لحزة ما احضر ملايكة الموت. لحزة ما فيه. كتيبة سمائية مش كتيبة من الامن المركزي. كتيبة من السماء هتتنزل
معها اسمك ومكانك وميعاد اللحزة بتاعة خروج الروح بتاعتك وهتنزل ومطلوب القبض عليك خلاص لضبط واحضار ليه؟ خلاص هيتحسن بقى الامتحان شد ورقة الاجابة بتاعته من الملكين اللي بيكتبوها وهاتوها وهاتوه وسيبوا لهم الجسد اللي قاعد ينعم فيه طول الدنيا ده. وسيبوا لهم الجسد اللي قاعد
اهتم بفرجه وبطنه سيبوا لهم الجسد ده بقى يتصرفوا معه. هاتوا صحيفته وروحوا واطلعوا هذا هو هذا هو الاحتضار عبدالله بن عمرو بن العاص حينما يعني احتضر عمرو بن العاص فقال له يا ابتي كنت تقول لو ان رجلا عاقلا
يكلمنا عن الموت ويصفه لنا وهو يموت. واني لاظنك يا ابي هذا الرجل العاقل فصف لنا الموت. قل لي الموت ده شكله ايه؟ فقال عمرو ابن ابن العاص رضي الله عنه فقال يا بني كأن السماء اطبقت على الارض وكأني بينهما كأن ضهري لزق فيه الارض وسدري لازق فيه
فما وكأني بينهما وكأني اتنفس من ثقب ابرة. يبقى دي قضية الاحتضار. عشان كده ربنا سبحانه وتعالى يعني سمى باسم الاحتضار سورة من سور القرآن سورة النازعات. قال سبحانه وتعالى عز من قائل. قال جل وعلا والنازعات غرقا والناشطات نشطا
اول سورة النازعات بادئ بمنزر اتنين نايمين على سرير الموت. اتنين نايمين في مستشفى طلخا اللي جنبنا ده اهي على السريرين جنب بعض في العناية المركزة. اتنين نايمين والاتنين ملايكة الموت داخلة عليهم. وواحد ملايكة الموت بتنزع الروح بتاعته من كل عرق وعصب. وواحد
الموت يعني كأن نقطة دم نزلت من كوباية مية بلا اي الم ولا اي تعب. وواحد الموت بتاعه عذاب اليم. وواحد الموت بتاعه سعادة وفرحة. حتى ربنا قال ان هو شيطان. عارفين لما يعني واحد يفوتوا عليه مسلا اصحابه من تحت شلة اصحابه تفوتوا عليه من تحت. يلا انزل انزل
ليه؟ ده انا عايز انام وتعبان ودايخ ومش قادر ومطبق امبارح انزل يا عم ده احنا طالعين الوقتي على الساحل الشمالي وهنعمل حفلة شوي هنعمل كل اللي نفسنا فيه. والله العظيم! طب استنوا الطيران يقوم ناطق من البلكونة نازل لهم على طول. اهو ده النشاط. اللي خلاه ينشط فجأة ان فيه حاجة مبهرة
مفرحة. في حاجة مبهجة في حياته. والناشطات ناشطة. كأن ملايكة الموت اللي نازلة له. مش ملايكة داخلة تاخد روحه وتحطها في قبر. كأنها شلته اللي بيحبها وبيقولوا له يلا بقى. يلا اما ننزل نتفسح. يلا لما نروح نلعب ماتش كورة. تخيل بيبقى نازل بنشاط شكله ايه! هي دي
والناشطات ناشطة. منزر فرحة المؤمن. ساعة الاحتضار. والناس كلها بتعيط عليه. داير ما يدور وهو فرحان ومقبل بقلبه على ربنا وهو فرحان بلقاء الله. كما قالت السيدة عائشة من احب لقاء الله احب الله لقاء حديس النبي صلى الله عليه وسلم. ومن كره لقاء
الله كره الله لقاءه. فالناس فهمتها غلط. فهمتها ان واحد دلوقتي يقعد كده ويقول ايه؟ يا سلام! الواحد نفسه يموت. لا لا لا مش الوقتي. امال ايه؟ قالت ده الحديس ده تطبيق
الاحتضار قالت ولكن اذا حشرج الصدر وتشنجت الاصابع. ساعة ما الانسان خلاص خروج الروح يبدأ جسمه ويبدأ الروح تغرغر في الصاج. فحينئذ من احب لقاء الله احب الله لقاءه. وحينئذ من
كره لقاء الله كره الله لقاءه. ساعتها بقى هيبان انت بتحب لقاء ربنا ولا لأ ؟ انما الوقتي واحنا بعاد لأ خطط خطط لمستقبلك. خطط لساعة الاحتضان فساعة الاحتضار امرها عظيم. عشرات الايات في القرآن بتتكلم عن اللحظة دي. وبتحذرك من اللحظة دي. بل اخر اية نزلت في القرآن
كله كانت بتتكلم عن اللحظة دي. قال تعالى واتقوا يوما ترجعون فيه الى الله. واتقوا يوما اخر اية نزلت في القرآن القرآن الكريم هذه الاية واتقوا يوما ترجعون فيه الى الله. يبقى اذا خطط للحظة داهية. اللحظة اللي انت هتقابل فيها ربنا. انت عارف اللحظة دي
الشيطان قاعد يعمل عليه الجوالات دعوية ليل نهار. خنزب شغال عليك في الصلاة الشياطين شغالة عليك في البيت. وشغالة عليك في السوق وشغالة عليك عند دخول الخلاء وشغالة شياطين قاعدة شغالة عليك. واول ساعة في الليل اللي هي من المغرب للعشاء. تنتشر الشياطين عشان تبوز عليك
الليلة من اولها توقعك في معصية تعمل لك مشكلة دنيوية. المهم ان الليلة تبوظ عشان مسألة قيام الليل دي تبقى قضية منتهية. ما انتاش هتقف بين ايدين ربنا فيها الشياطين شغالة ولكن الشياطين شغالة عليك طول حياتك. بتشكلك على المعصية. يعني ايه ؟ بص لدي. اسمع الاغنية ديت. آآ آآ اشرب السيجارة الملغمة ديت
ادخل على الموقع ده. ادخل على القناة ديت. يبقى ازلم ده. خد رشوة من ده. يبقى الشياطين بتشكلك على معصية. انما في اخر لحظة في موتك الشيطان على معصية. لان اللي فاكره ان ابليس عايزه يعصي يبقى مش فاهم ابليس. ابليس عايزك تكفر مش عايزك تعصي. لان العصاة سيغفر لهم الله يوم القيامة بفضله ورحمته
ان شاء انما الكفر الله لا يغفره. فهنا في الاحتضار ابليس ما بيشكلش على المعصية. اومال بيشكل على ايه؟ بيشكل على الكفر. يعني ايه؟ يعني دي اخطر لحظة في مصيرك يعني ايه ؟ يعني دي اللحزة اللي هيتعرض عليك الكفر فيها. يعني ايه ؟ يعني ابليس كان ممكن
على شاب في الدنيا الزنا. كان ممكن يعرض على شاب في الدنيا انه تزكرة هيروين. انما ما كانش يعرض الكفر غير لما يبقى اطمن ان انت انما هنا سيعرض عليك ما لم يعرض عليك طيلة حياتك. او ما لم يرد على معظمنا طيلة حياتك. سيعرض عليك الكفر يأتي
الشيطان فيه شكل من مات من قبلك ويقول لك اني قد مت قبلك. انا مت قبلك وعرفت ان الاسلام مش هو الصح ايه اومال ايه لا ده النصرانية هي صح. طب لو في فلسطين بقى اليهودية هي الصح. طب لو في الهند البوزية طلعت هي الصح. يبقى ييجي يلعب على النوم
ييجي يشكك في دينك. طب بالله عليكم يا جماعة الانسان اللي هو في اقوى حالاته الشيطان عرف ان هو يجيبه لمس كتاف. وما قدرش يعمل حاجة مع الشيطان وهو في اضعف حالاته ساعة الموت. هيقدر يعمل ايه مع الشيطان؟ خطط للحزة دي. خطط للحزة دي. انت حصلت يقين
واجه به الشيطان اللحظة دي. انت حصلت يقين الشيطان ما يقدرش يزعزع عقيدتك في اللحظة دي. لان اللي هيخسر في فتنة الموت اللي هيخسر في فتنة الممات ده ايه؟ اللي النبي عليه الصلاة والسلام كان يستعيذ منها قبل ما يسلم كل صلاة. واعوذ بك من فتنة المحيا والممات. اللي
يخسر في دي يبقى والعياذ بالله يبقى كفر ومات على الشك. والعياذ بالله خطط لهذه اللحظات. خطط للاحتضار. خطط للخاتمة. خطط للخاتمة. هتقابل ربنا بايه؟ خطط للعمل اللي هيتقفل عليه الصحيفة بتاعتك
انتم عارفين الختم اللي يتختم عليه اخر عمل في حياتك هو اخطر عمل في حياتك. لان اول عمل ساعة تطاير الصحف يوم القيامة هتقراه هو اخر عمل اتختم لك به. يعني المفروض لما تقرأ صحيفتك ساعة تطهر الصحف هتقرأ من اول يوم بلغت فيه. لحد بقى ما مت انما لا
اول عمل هتلاقيه قدامك هو اخر عمل خطب لك به. يعني ايه؟ انما الاعمال بالخواتيم انما اسلوب حصر وقصر. ان اقوى اداة حصر في اللغة هي كلمة انها هي حرف انما انما الاعمال بالخواتيم. يبقى اخر عمل في حياتك هو اخطر عمل في حياتك. واخر عمل في حياتك ده عايز
تخطيط يعني الموضوع ما هواش كده. الموضوع ما هواش مرسل كده. ده عايز تخطيط. ده عايز اعداد. الشاب اللي هو بيموت بيقولوا له قل لا اله الا الله قعد يكرر الاغنية اللي كان مشغلها في العربية قبل ما العربية تتقلب به. يبقى اخر عمل في حياتك ده عايز استعداد. ده مش حاجة كده ايه مش ضربة حر
حظ ما هياش حاجة كده الموضوع ما هوش كده يا جماعة. يعني ده قضية عايزة تجهيز من الوقتي عشان لما ييجي الانسان يموت يبقى متجهز لها. يعني ذلك الممثل الذي اتفق مع فتاة على الزنا. ولما التقوا في الشقة اللي هو حددها. وقعد ياخد منشطات. قعد ياخد
جا له هبوط في الدورة الدموية مات. من كتر الحاجات اللي قاعد ياخدها. سبحان الله! قدر الله ان يموت وهو عاري على فراشه من الزنا. الفتاة اللي طبعا الفزع اللي هي فيه لما اتحاجتها وطلعت تجري. وطبعا لا يمكن انها تقول لحد حاجة. ظل يوم اتنين تلاتة اربعة خمس تيام. لحد ما
رائحة جسده قلبت المكان اللي هو فيه. الناس كسرت باب الشقة دخلت لقته نايم على فراشه خمس تيام ميت عاري في وضع زنا كانت فضيحة له والعياذ بالله. يبقى الانسان ممكن يبقى رايح يعمل معصية. هو مش مدرك ان ده اخر عمل هيقابل ربنا به. ان دي اخر حاجة
يلقى الله سبحانه وتعالى عليها. ممكن الانسان يبقى ما وصلش لدرجة ادراك ان العمل ده هو اخر فرصة له. هو اخر حاجة ليه؟ هيقابل ربنا سبحانه وتعالى بعدها. فلا يستهين الانسان باي عمل. ولا يستهين الانسان باي عرض للمعصية. موت الفجأة بقى سهل جدا يا جماعة. الوقتي موت الفجأة
ممكن يدرك اي انسان قبل ما يوصل بيته. علامات الساعة الصغرى كلها زهرت يا اخوانا. علامات الساعة الزهرة كلها زهرت. يعني تخيل القطر دع القيامة طلع لحد دلوقتي ييجي خمسين جرس انزار. انت لسة ما شفتوش. بس انت سامع اجراس الانزار جاية من بعيد. يبقى كل ده
وانت لسة مش مصدق ان الصاعقة اقتربت! دا ربنا من الف وربعمية ساعة بيقول اقتربت الساعة من الف وربعمية سنة بيقول اقتربت امال بعد الف وربعمية سنة بقت قريبة قد ايه يا رب؟ ازا كان من الف وربعمية سنة كانت قريبة. اومال الوقت بقى ايه ؟ بيننا وبينها قد ايه ؟ قربت قد ايه ؟
بينا وبينها ايه اقتربت الساعة؟ امال الوقتي يبقى الساعة قريبة قد ايه خطط لمستقبلك خطط للحظة الخاتمة. خطط للحزة اللي هتقابل ربنا سبحانه وتعالى بها. خطط لعشر تلاف سنة ممكن تقعدهم تحت التراب. فيه ناس ماتت من عشر تلاف سنة يا جماعة وكانت بتحسب ان آآ يعني السبعين تمانين ميت سنة اللي هتعيشهم فوق الارض دول هم كل حاجة
ولم تدرك ان تحت التراب دي الاف السنين. افرض يوم القيامة هيقوم بعد الف سنة. يبقى انت هتقعد في القبر الف سنة. يبقى انت هتقعد وضعك شكله ايه؟ اخبارك شباب
قال رسول الله صلى الله عليه وسلم ما رأيت منظرا والقبر افظع منه. بيقول لك دا افظع منصر على وجه الكرة الارضية كلها. افظع من منزر واحد لما زرنا مستشفى الحروق ودخلنا على العيانين المنزر يعني يرتجف له شعر الرأس ويرتجف له كل خلية احساس في الجلد
لما بتشوف منظر اللي اتحرق في الدنيا. ده ده حريق في الدنيا. انما ربنا سبحانه وتعالى يعني لما بيتكلم عن جهنم بيقول لك وقودوها الناس والحجارة. يعني الدنيا الحجارة بتطفي نار الدنيا. انما الحجارة بتولع نار الاخرة. وقبل ما ربنا يقول وقضى الحجارة قال وقودوها الناس. طب يا رب البني ادم
هيولع في النار ازاي ؟ مش النار اللي هتولع فيه. ما هو كل ما النار هتستهلك جسده كلما نظرت جلودهم بدلناهم جلودا غيرها ليذوقوا العذاب. طب ده عمل ايه؟ ما هو ربنا جمع بينه وبين الحجر في اية واحدة. يبقى ده كان قلبه حجر. وقودها الناس والحجارة. يبقى دول
اللي كانت قلوبهم زي الحجارة. دول اللي كانوا بيسمعوا نداء الله. يرتج له الفضاء. ويا عم كبر. يا عم كنسل. يا عم ان شاء الله ربنا طيب ان شاء الله وقت الله يعين الله. الله يناديك. مرة وراء مرة وراء مرة. الله يناديك. لبيت كم مرة من نداء الله سبحانه
وتعالى. الله يناديك. كم مرة لبيت نداء الله؟ ربنا سبحانه وتعالى بيناديك كل سنة حوالي عشرين الف كل عشر سنين حوالي عشرين عشرين الف مرة. يعني كل سنة بيناديك حوالي الفين مرة. يعني انت يا اللي عندك خمسة وعشرين سنة وربنا سبحانه وتعالى
وبلغت وانت عندك تلتاشر سنة ولا اتناشر سنة ربنا ناداك فوق الخمسة وعشرين الف مرة. لبيت كم مرة؟ وكنسلت كم مرة وكبرت كم مرة؟ انت اللي عندك خمسة وتلاتين سنة ربنا ناداك اربعين الف مرة انت يا اللي عندك خمسة واربعين سنة
ربنا ناداك ستين الف مرة كم مرة لبيت نداء ربنا؟ وكم مرة اعرضت عن ربنا؟ وكم مرة اجبت النداء وكم مرة حطيت المخدة على راسك وكملت؟ عايزين نحاسب قصة يا اخواننا قبل ان نحاسب لانك هتتسأل عن صلاة صلاة. لو ربنا نادى عليك عشرين الف مرة هيسألك عشرين الف سؤال في العرض عليه
ايه في الصلاة؟ عشرين الف سؤال اول. عملت ايه في صلاة الفجر في اول يوم بلغت فيه؟ طب صلاة الضهر. طب صلاة هو يا رب مش الصلاة كلها سؤال واحد! ده كل صلاة لها سؤال
ده كل صلاة بسؤال في العرض على الله. وما فيش اي سؤال عن اي عمل تاني الا لما الاسئلة الاول دي تنجح. طب الصلاة دي ما صلتهاش. طب عوضتها بايه؟ طب تبت منها ولا لأ
طب ايه الاعمال الصالحة اللي عوضتها فيها؟ اصل يا جماعة الحساب على الصلاة غير الحساب على اي عمل تاني. قال رسول الله صلى الله عليه وسلم ينصرف احدكم من صلاة
ولم يكتب له الا عشرها. تسعها ثمنها عشرها. يعني ايه عشرها؟ يعني نص من خمسة. يعني ايه عشرها يعني ربنا الكريم ربنا الاكرم. ربنا اللي خلقنا نعم في الصلاة قال لك الحساب في كل حاجة
سنة والحساب في الصلاة قانون تاني. الصلاة بيحاسبك عليها بالعشر. انت عارف لما تكون رايح تشتري عربية من السوق اللي بيتعمل يوم الجمعة ده في مصر. فانت نازل تشتري عربية
فواخد معك واحد بيفهم في الميكانيكا. وواحد بيفهم في العفشة. وواحد بيفهم في الكهربا ، وتقول لهم خدوا بالكم. ها! خدوا بالكم احسن يتدحك علينا في حاجة. ده ده الغلطة بالفين تلت تلاف جنيه. فيقوم الراجل يقول لك العربية اهي فبريكة ويقول له اتفضلوا بقى يا جماعة. يقعدوا يبصوا وينزلوا تحت العربية
المكنة ويشوفوا الموجات. في ايه؟ وفي الاخر تقول له ده مش عارف حتة ايه! جوة جزئية ايه! فيها مشكلة. يقول لك عرفت منين شفت انت بتحاسبه ازاي ؟ اهو ربنا بيحاسبك في الصلاة كده. اهي صلاة كده مش صلاة وخلاص. صليتها ازاي ؟ الركعة السجدة التانية
في الركعة التالتة كانت سرحت فيها ليه ؟ التحيات اللي في النص قلبك انشغل عني بغيري فيها ليه ؟ الا الصلاة يا جماعة الصلاة دي اللي لو صح كل حاجة في حياتك هتبقى صح. الصلاة دي اللي لو استقامت كل حاجة في حياتك هتستقيم. والصلاة دي عاملة لو باظت زي التفاح العقباني
لو حطيتها في قفص تفاح وفتحت عليها بعد شهر هتلاقي كله ضرب كل حاجة باظت. الصلاة لو باظت كل حاجة في حياتك بتبوظ. ولو اتصلحت وصليت صح كل حاجة في حياتك بتتصلح خطط لمستقبلك
خطط لساعة نزول القبر لساعة ما هتنزل بين ايدين ربنا سبحانه وتعالى حساب الملكين خطط ماذا ستفعل لا اريد ان اطيل عليكم. اقول قولي هذا واستغفر الله لي ولكم. الحمد لله وكفى. وصلاة وسلاما على عباده الذين اصطفى. اللهم لك الحمد كله
ولك الملك كله وبيدك الخير كله. واليك يرجع الامر كله. اللهم صل على عبدك ونبيك محمد صلى الله عليه وسلم. في الاولين والاخرين الملأ الاعلى الى يوم الدين. اما بعد. اخواني واحبابي في الله هناك امور اريد ان اقولها. ولكن وانا جاي اقوم بصيت لي المصحف. المصاحف
اللي مقفول على الترابيزة قلبي وجعني يا جماعة. قلبي وجعني والله. احنا مش عايزين نكمل وعز. احنا عايزين نشوف يا اخواننا. احنا راكبين السفينة اللي هتوصلنا مفاجأة ولا لا؟ مين اللي فتح المصحف هنا النهاردة؟ مين اللي قام الليل امبارح؟ علاقتك ايه بكتاب الله سبحانه وتعالى؟ علاقتك ايه بايات القرآن
الكتاب اللي ربنا نزله من فوق سبع سماوات. من اجل ان تنقذ تنقذ مصيرك. علاقتك بايه؟ نفس المصحف اللي محطوط على المكتب دهوه. هو نفس المصحف اللي جبريل نزل به من الف وربعمية سنة على محمد بن عبدالله عليه الصلاة والسلام. ما فيش اية فيه راحت. ما فيش كلمة فيه راحت. ما فيش حرف
بيتغير ما فيش لفظ فيه يتبدل. ما فيش سورة جت مكان سورة. كل المصحف زي ما هو. نفس المصحف اللي خلى ابو بكر ابو بكر. نفس المصحف اللي ربى عمر بن الخطاب نفس المصحف اللي رقى عثمان بن عفان هو نفس المصحف. امال احنا كده ليه؟ طب وهم كانوا بيقروا القرآن
احنا ما بنقراش احنا بنقرا احنا كمان. اومال احنا كده ليه لاننا ما بنقراش القرآن صح يا اخواننا. لاننا بنقرا القرآن غلط. لان احنا مش قادرين نقرا القرآن بالطريقة اللي اصحاب النبي عليه الصلاة والسلام. قرأوا بها كتاب الله
اليوم سورة الكهف سورة الكهف سورة اعلى سورة ندب ان تقرأها بالنسبة لحجمها حجمها عشر صفحات حزب كامل. والرسول عليه الصلاة والسلام ندب ان نقرأها كل اسبوع يعني السورة دي الامة كلها بتقراها كل اسبوع. ده ده المفترض لو احنا ماشيين على سنة النبي عليه الصلاة والسلام. هل قرأت سورة الكهف هل استفدت
معانيها عشت مع اصحاب الكهف وهم سايبين الدنيا كلها عشان ربنا. وطالعين في جبل وبيضحوا بشبابهم. ما حدش منهم اتجوز. ما حدش قوم خلف ولا حد منهم هيتجوز وخدوا اخطر تضحية. ممكن انسان يضحي بها عشان ربنا. ان يا رب انا لو عشت وسط الظالمين دول انا ممكن ديني
انا يا رب اخاف على نفسي من صحبة السوء. اخاف ان انا اشوفك بتعصى. واسكت تغضب علي. وقرروا ان هم يسيبوا اهلهم. ووطنهم وتجارتهم وشبابهم كانوا من اغنى الشباب. وكانوا من ابناء الاغنياء. وكانوا من اجمل الشباب. وقرروا ان هم ما يتجوزوش مدى الحياة. وما
ما حدش منهم في يوم من الايام يرزق طفل يقول له يا ابي. وقرروا بارادتهم انهم يسيبوا الدنيا ويروحوا الكهف. فضلوا فيه تلتميت سنة حينما اخذهم النوم كل ده عشان ايه ؟ عشان ربنا يرضى. عشان رضا الله عشان ربنا يرضى عنهم. التضحية دي. ما سألتش نفسك
ربنا بيخليك تقرا السورة دي كل اسبوع ليه ؟ ربنا بيخليك تقرأ قصة اصحاب الكهف كل اسبوع ليه ؟ تسيب قصة اصحاب الكهف تلاقي واحد تاني فقير وغلبان ولكن بدل ما يجري على لقمة عيش بيجري عشان الناس تعرف ربنا. وماشي مع واحد قاعد يحاوره ويقول له اكفرت بالذي
من تراب. عسى ربي ان يؤتيني خيرا من جنتك. ويرسل علي حسبانا من السماء. والتاني قاعد يجادل فيه. وقاعد يتكلم فيه. قال له يصاحبه وهو يحاوره وهو يحاوره. ودخل جنته الجو حركة. واحد بيتحرك عشان دين ربنا. ليه؟ رغم ان هو فقير. بيتحرك عشان رضا الله
اه بيتحرك في الدعوة عشان الله يرضى. ما سألتش نفسك. ربنا بيخليك تقرا القصة دي كل اسبوع ليه؟ عملت زي اهل الكهف؟ لأ. طب عملت زي صاحب صاحب الجنتين لأ. طب عملت زي موسى والخضر؟ موسى حاكم الدولة قائد الامة اللي ساب الحكومة والقيادة
لفترة وذهب ليطلب العلم. وسافر من سيناء لحد نهر الاردن. وهذه اقل مسافة مزكورة في كتب التفاسير هناك مسافة من سينا لحد عند اليمن عند مضيق باب المندب. وفي قول تالت من سينا لحد ما ضيق جبل طارق
عند ما بين اسبانيا وما بين المغرب. وفي قول رابع عند ان تقي سافر لحد نهر الاردن. وكانت فلسطين محتلة في الوقت ده من العماليق واخترق فلسطين ووصل الى نهر الاردن من اجل ان يلقى الخضر. انت متخيل! كل ده عشان تلات مسائل عن ربنا. سافر
فليطلب العلم ليه ؟ عشان ربنا يرضى. ما سألتش نفسك. ربنا بيخليك تقرا القصة دي كل اسبوع ليه ؟ عشان الحرف بعشر حسنات. ولا فيه حاجة في سورة الكهف ولا سورة الكهف فيها رسالة للامة؟ بتقول لك هي دي ابواب رضا ربنا. يا تضحي عشان تعبده. يا تضحي عشان الدعوة اليه. يا تضحي عشان تتعلم دين
يا اما نموزج ذو القرنين اللي لف الكرة الارضية كلها. من مشارقها لمغاربها. دون كلل ودون توقف. من اجل ان ينشر الاسلام ومن اجل ان يعرف الناس الله. انت عملت ايه من ده؟ في نهاية السورة السورة بتعمل لك مفاجأة. ربنا بيقول لك ان الذين
تأمنوا وعملوا الصالحات كانت لهم جنة الايه؟ فردوس الفردوس دي لم تزكر في القرآن كله الا مرتين. مرة اخر سورة الكهف ومرة اول سورة المؤمنون يعني اللي عايز يدخل الفردوس الاعلى هو ده الطريق. يعني سورة الكهف. دي السورة بتاعة طلاب الفردوس الاعلى. سورة الكهف دي السورة بتاعة اللي عايزين
بيوصلوا للفردوس الاعلى. اللي عايزين يرتقوا في الدرجات. عشان كده سورة الكهف اول اية فيها الحمد لله الذي انزل عبده الكتاب منزر واحد ماسك مصحف وبيقول الحمد لك يا رب. عارفين منزر حرام ابن ملحان؟ اللي اتكلمنا فيه دلوقتي وهو بينثر دمه وبيقول
انا فزت اهو ده منزر واحد ماسك المصحف وبيقول الحمد لله. واحد فرحان بالقرآن ليه ؟ لان اول السورة القرآن واخر السورة جنة الفردوس. يبقى القرآن لو انت سلمت له نفسك هيوصلك للفردوس الاعلى. طب ايه الاعمال اللي توصل للفردوس الاعلى؟ هي الاعمال اللي موجودة
في الصورة ايه العمل اللي في سورة الكهف اللي يدخلك الفردوس الاعلى. كل واحد مننا يسأل نفسه الوقتي. ايه العمل اللي ربنا ذكره في سورة الكهف انت بتعمله يدخل الفردوس الاعلى. روح بعد خطبة الجمعة. اعرض نفسك على سورة الكهف. افتح المصحف واقعد في اوضة مقفولة. انت لو
محامي وعندك قضية بتقفل الاوضة ويا ويله لو عيل من عيالك نطق ولا حد طلع صوت نفسه لو انت دكتور وعندك بكرة عملية الصبح بتحط مخدتين على راسك عشان تصحى بدري ويا ويله لو حد صوت نفسه طلع. لو انت عندك مشوار الفجر مسافر في تجارة
بتقفل على نفسك اوضة ويا ويله لو حد اتكلم. ادخل كده في حتة هادية كده وامسك المصحف واقرا سورة الكهف. بس اقراها بفكر جديد المرة دي. بفكر دي السورة اللي بتدخل الفردوس الاعلى. دي السورة اللي بتوصل اللي كانت لهم جنات الفردوس نزلا. انا لازم قبل ما كلمة جنات الفردوس تيجي في السورة
لازم الاقي عمل في الصورة انا بعمله. عشان ابقى كده ماشي في الطريق صح. عشان كل اسبوع وانا بقرأ سورة الكهف الاقي عمل بيوصلني للفردوس الفردوس الاعلى. هي دي سورة الكهف يا جماعة. وانت بتقراها كل اسبوع ده من اهم الاسباب. انك انت تعرض نفسك على الاعمال اللي فيها وتشوف ايه
العمل اللي انت بتعمله يوصل للفردوس الاعلى. مش همك الفردوس الاعلى ده قضيتك. مش همك بس هتندم بكرة. هتندم بكرة. يعني لما تلاقي خارج من باب جامع وتلاقي عربية كريزرار ولا عربية جاكوار ولا عربية بنتلي. ولا عربية ها بي ام فئة خمستاشر. ولا عربية عمر واقفة
ووراها عربية معقولة مية تمانية وعشرين نضيفة او عربية وبعد كده يقول لك اتفضل اركب اركب فين في المية تمانية وعشرين واللي جنبك اتفضل اركب كان فين في الهمر ؟ ليه ؟ طب الفرق بينا ايه ؟ الفرق بينكم ان هو كنتم انتم الاتنين رجليكم في رجل بعض في نفس الصلاة واقفين ورا نفس الامام. وانتم الاتنين واقفين
في نفس الصف هو لا يجوز سمعتم نفس الايات. ولكن هو كان خاشع. كان مركز. كان قلبه مع ربنا. وانت كان قلبك مع السمك المشوي عند الست شوي السمك بعد الجمعة اللي انت مستعجل عشان تروح تاخده وتاكله. هو ده الفرق بس. فهو في الاخر دخل فردوس اعلى وانت في الاخر ركبت الليل
خلاص فاصحاب اليمين يبقى ساعتها الانسان هيندم لما يعرف ان الفردوس الاعلى ما كانتش غالية زي ما ما كنتش صعبة زي ما كان فاكر. كانت عايزة ناس صادقة كانت عايزة ناس نفسها توصل لربنا. كانت عايزة ناس حلم عمرها ان تجاور الله في الفردوس الاعلى. كانت عايزة ناس قلبها بيحبه ربنا بجد
قلبها رايد ربنا بجد. قلبها مقبل على ربنا بجد. انا مش عايزك تندم. مش عايزك تيجي في يوم من الايام تندم. مش عايزك ييجي في يوم من الايام تقول يا ريتني
وما عدش ينفع ان الواحد يرجع فيها. مش عايزك تيجي في يوم من الايام. تحس انك كنت محروم وانت ما انتاش عارف. تحس انك كنت مخزول وانت ما انتاش عارف. اللي
ووقف في الفجر ده مش اللي قام وصحي. ده اللي ربنا نادى قلبه. مش اللي المؤزن نادى على ودنه. انت ربنا ناداك ولا لأ انت ربنا اختارك ولا لأ ؟ تعال عشان ربنا يختارك. اقبل على الله عشان ربنا يقبل عليك سبحانه وتعالى. احنا بنعامل ربنا معاملة لو عاملنا
سأل دكتور المادة اللي بندرس عنده هيسقطنا. لو عملناها لمدير الشغل هيرفدنا. لو عملتها لمراتك هتخلعك. لو عملتها لواحد في الشارع ما تعرفش هيعمل ايه؟ كيف حلم الله علينا كل هذا الحلم؟ الحلم ونحن لا ندرك هذا. عايزين نعامل ربنا صح. عايزين نعامل ربنا المعاملة اللي ربنا اهل لها
عايزين نعيش عشان نرضي ربنا. عايزين نعيش عشان نوصل لربنا. لانه لا شيء في الحياة. يستاهل حياتك وجهدك غير ده اللي هيعمل ده كل الكلام اللي احنا قلناه في الخطبة هياخده من اول السعادة. من اول ساعة الرزق. من اول عطاءات ربنا اللي في الدنيا. من اول حسن الخاتمة
من اول نعيم القبر من اول لحد الجنة لحد الفردوس الاعلى سينال ما وعد الله به الصالحين في القرآن. اخواني واحبابي اسأل الله سبحانه وتعالى ان يمن علينا بهداه. اللهم اهدنا ويسر الهدى الينا. اللهم اهدنا ويسر الهدى الينا. اللهم اهدنا ويسر
الينا اللهم استعملنا ولا تستبدلنا. اللهم لا تستبدلنا. اللهم لا تستبدلنا. اللهم استعملنا ولا اللهم لا تتولى عنا. اللهم لا تستبدلنا في قيام الليل. اللهم لا تستبدلنا في صوم النهار
اللهم لا تستبدلنا في الدعوة اليك. اللهم لا تستبدل بنا يا رب كما استبدلت بكثير من خلقك اللهم املأ قلوبنا بما ملأت به قلوب الصالحين. واعمر صدورنا بما عمرت به صدور الصديقين. لا نهلك وانت رجاؤنا
لا نضيع وانت مولانا ولا نضل وانت هادينا. اللهم طهر مصر من كل ما لا يرضيك عنا. اللهم طهر مصر من المواقع الاباحية. اللهم طهر مصر من الزنا والخنا. اللهم طهر مصر من الخمور والمخدرات. اللهم طهر مصر من العلمانية والالحاد. اللهم طهر مصر من التبرج
اللهم طهر مصر من الرشوة والربا. اللهم طهر مصر من كل ما لا يرضيك عنا يا رب العالمين. اللهم الف بين قلوب على طاعتك وابتغاء مرضاتك. اللهم اخرج شياطين الانس والجن من بيننا. اللهم انزل هدايتك على اهل مصر. انزل هدايتك على قلوب شبابها
وفتياتها ورجالها ونسائها واطفالها. اللهم انصر دينك واعز اوليائك اولياءك واعز اوليائك. اللهم اذن لدينك ان يسود. واذن لشرعك ان يحكم. يا رب يا رب عالمين. اللهم انا نستغفرك من كل ذنب عصيناك به ونستغفرك من كل صلاة ضيعناها ونستغفرك من كل
كل معصية سر جعلناك فيها اهون الناظرين الينا. اللهم يا من تبسط يدك بالليل ليتوب مسيء النهار. تب علينا يا ربنا من ذنوب الليل والنهار علينا يا ربنا من ذنوب الليل والنهار. تب علينا لنتوب. تب علينا توبة ترضى بها عنا. اللهم وسع ارزاقنا على طاعتك. اللهم اشف
قضنا على طاعتك. اللهم اكشف الهم والغم عنا يا رب العالمين. اللهم ارحم امواتنا واموات المسلمين. اللهم اكشف عنا العذاب انا مؤمنون. ربنا اكشف عنا العذاب انا مؤمنون. ربنا اكشف عنا العذاب انا مؤمنون. ربي انا مغلوبون فانتصر
ربي انا مغلوبون فانتصر. ربي انا مغلوبون فانتصر. ربي انا مغلوبون فانتصر. سبحانك اللهم وبحمدك اشهد ان لا اله الا انت استغفرك واتوب اليك